Convention People's Party
Conven-tion People's Party (CPP) nyɛla socialist paati din be Ghana ka di daliri daa doli ti Ghana tuuli tingbani zuɣulana Kwame Nkumah tɛha. CPP daa nyɛla bɛ ni kpa shɛli silimiingoli June puuni yuuni 1949 din daa niŋ ka Nkrumah daa zo ka che United Gold Coast Conven-tion (UGCC) nima. Nkrumah daa nyɛla bɛ ni pii ninvuɣu so gbaŋmari kpɛma zaŋ ti UGCC din daa niŋ ka UGCC kpɛma maa daa gbaagi o kpari domi o daa wum la ŋumaŋuma zaŋ kpa Nkrumah tɛha shɛli o ni daa mali zaŋ chaŋ o kpa o maŋmaŋa paati kpabu polo la. Kwame Nkrumah daa kpala Conven-tion People's Party ni UGCC ninvuɣu shɛba yɛda puuni ka daa mali nia ni o nyɛ o maŋmaŋa gɔmnan-ti. Di mini Kwame Nkrumah CPP toondaantali ŋɔ zaa yoli, o daa lahi laɣim la kataali ayirimo n-daa saɣiri tiri maŋmaŋa gɔmnan-ti. Di zuɣu daa kpɛhi o sarika pahi ayi, amaa o daa nyɛla bɛ ni bahi so di ni daa niŋ ka CPP daa di piibu-piibu maa ni kalinli din galisi pam din daa doli gbampiɛla piibu-piibu ni ka o lee be sarika puuni. CPP nyaandoliba daa saɣimi ti Nkrumah tɛha maa ka daa dihi nuhi viɛnyɛla ti o ni o nyɛ yaa n-niŋ o maŋmaŋa gɔmnan-ti. Sabbu buɣisiya pam zaŋ kpa Ghana politiisa paati nima piligu. Ti yi yuli 1948 riot ni, Conven-tion People Party dɔɣibu ni din pahi pahi, binshɛŋa din daa che ka CPP ti kpa, ka Kwame Nkrumah daa gari tooni n-daa zani CPP zaani kpaɣiri bo gɔmnan-ti toontali ni gbampiɛla ka daa ti di nasara deei Ghana maŋsulinsi zaa daa nyɛla din pahi sabbu ŋɔ yɛlikpana puuni.

Kundivihira 

Ghana
Paati
Lahabaya zaa